العین

العین (Al Ain) (عربی: العين) جسے ہریالی کی وجہ سے باغوں کا شہر بھی کہا جاتا ہے امارت ابو ظہبی کا دوسرا سب سے بڑا شہر اور متحدہ عرب امارات کا چوتھا سب سے بڑا شہر ہے۔ یہ دار الحکومت ابو ظہبی کے مشرق میں تقریبا 160 کلومیٹر اور دبئی کے جنوب میں 120 کلومیٹر کے فاصلے پر واقع ہے۔2009 کی مردم شماری کے مطابق العین شہر کی آبادی 874,000 ہے۔اس شہر کی تاریخ 3000 سال قبل مسیح پرانی ہے۔العین شہر میں داخل ہونے سے پہلے ہی دور سے اس کے پہاڑ نظر آنا شروع ہو جاتے ہیں۔ اس پہاڑی سلسلہ نے اس شہر کو چار چاند لگا رکھے ہیں۔ جبل حفیت العین شہر کا سب سے بڑا پہاڑ ہے۔پہاڑ کی اونچائی 4300 فٹ ہے۔جس کے اوپر بہت ہی خوبصورت پکنک پوائینٹس اور فائیو سٹار ہوٹل سیاحوں کی توجہ کا مرکز ہیں۔
العین شہر میں قدرتی پانی کی چشمے ہیں جن پر کھجوروں کے باغات ہیں۔
سبزہ بہت زیادہ ہونے کی وجہ سے العین کا موسم تمام دوسرے شہروں کی نسبت بہت عمدہ ہے۔ یہاں کے مقامی عرب نہائیت ہی با اخلاق اور مودب لوگ ہیں۔
دوسرے ممالک کے لوگ یہاں کافی تعداد میں برسر روزگار ہیں۔ جن میں پاکستانی بنگلادیشی ہندوستانی افغانی ایرانی مصری شامی نیپالی وغیرہ شامل ہیں-العین شہر میں بہت سے تاریخی قلعے اور قدیم عمارتیں موجود ہیں۔ العین کا چڑیا گھر ملک کا سب سے بڑا چڑیا گھر ہے ۔ وادی ایڈونچر اور مبزرہ خضررا بہت ہی زبردست پکنک پوائینٹس ہیں جہاں دنیا بھر سے لوگ سیر و تفریح کی غرض سے آتے ہیں۔ 

 حوالہ جات 

 بیرونی روابط 

 العین
 العین میں ملازمتیں
 العین شہر بلدیہ
 العین تصاویر
 العین
 العین کے بارے میں تفصیلی معلومات
 العین بینک

العین
زمرہ:ابو ظبی
زمرہ:ابوظبی (امارت) کے آباد مقامات
زمرہ:خلیج فارس
زمرہ:کامنز زمرہ جس کا ربط ویکی ڈیٹا پر ہے
زمرہ:متحدہ عرب امارات میں مقامات عالمی ثقافتی ورثہ
زمرہ:ویکی ڈیٹا سے مختلف مختصر وضاحت
زمرہ:متحدہ عرب امارات کے شہر
زمرہ:عمان-متحدہ عرب امارات کی سرحدی گزر گاہیں